Sirië: Fone, internet wéér af | Nuus24
Beiroet – Selfoon- en internet-netwerke was Vrydag vir die tweede agtereenvolgende dag in groot dele van Sirië buite werking, het die Siriese Waarnemers vir Menseregte gesê.“Dit is in sekere gebiede moontlik om toegang tot die internet te verkry, maar met groot moeite,” het Rami Abdel Rahman, direkteur van die groep, Vrydag aan AFP gesê.“Dit is ook verskriklik moeilik om mense per telefoon te bereik, maar ons het inligting ontvang wat sê dat dit moontlik is om mekaar in sekere gebiede te bereik waar daar telefoonlyne is.”Korrespondente van AFP het ook berig dat internet- en selfoon-netwerke in die hoofstad af is.Menseregte-aktiviste het die regime Donderdag daarvan beskuldig dat hy ‘n massamoord beplan. Amptenare het egter gesê die probleme word deur instandhoudingswerk veroorsaak. – Volg Nuus24 op Twitter - Sapa - AFP